Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 994/12/8806	Košice, 4.3.2013
EEČ : 2-65-79-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v obci Štítnik, okres XXXXX - okolie, od 04.11.2009 do 23. 01. 2013, ako otec XXXXX, nar. 08. 01. 2000, súdom zvereného  starým rodičom XXXXX a XXXXX žijúcich v Drienovci, okres XXXXX - okolie,  neprispieval pravidelne na jeho výživu, hoci mu táto povinnosť vyplýva zo Zákona o rodine, pritom  právoplatným verdiktom Okresného súdu XXXXX - okolie sp.zn. 7 P 34/2008 z 05.05.2009 bola mu určená minimálna výška alimentačnej povinnosti stanovená zákonom č. 601/2003 Z.z. o životnom minime  v platnom znení stanovenú  v rozsahu 30% zo sumy životného minima a tak mu vznikol dlh na zameškanom výživnom 1 244,-  €, lebo nie je tento skutok trestným činom a nie je dôvod na postúpenie veci,       
lebo nie je tento skutok trestným činom a nie je dôvod na postúpenie veci
Odôvodnenie:
Uznesením vyšetrovateľa OR PZ, Odboru kriminálnej polície, XXXXX - okolie sp. zn. ČVS:ORP-671/OVK-KS-2012 bolo 17. 12. 2012 rozhodnuté o vznesení obvinenia XXXXX za trestný čin zanedbania povinnej výživy podľa § 207 ods. 1, ods. 3 písm. b/ Trestného zákona. Uznesenie o vznesení obvinenia bolo obvinenému riadne doručené 20. 12. 2012.
        Sociálne nežiadúceho konania sa mal páchateľ dopustiť tak, ako to deklaruje výrok tohto rozhodnutia.

Vyšetrovateľ OR PZ, Odboru kriminálnej polície XXXXX - okolie predložil spis s návrhom na postup podľa § 215 ods. 1 písm. b/ Trestného poriadku. 

Preskúmaním dôkazného materiálu zabezpečeného v rámci prípravného konania som zistil, že návrh príslušníka PZ je seriózny a má solídnu oporu v dôkaznom statuse.

Obvinený sa snažil zameškanú elementárnu rodičovskú povinnosť plniť v rámci svojich možností a schopností . Predložil o tom doklad. V období, za ktoré je stíhaný dokumentoval poštové poukazy o vyplatení alimentov v prospech svojho oprávneného maloletého syna, adresované starému otcovi XXXXX v celkovej sume 635,- €.   Navyše zdôraznil vyživovaciu povinnosť i na ďaľšie dve deti. Je si istý, že dlhuje menšiu sumu, ako uviedol oznamovateľ - starý otec, ktorému bol jeho syn súdom zverený do výchovy a starostlivosti. 

Starý otec oprávneného dieťaťa - po konzultácii so svojou  manželkou - dospel k záveru, že skutočne obvinený v stíhanom období vyplatil výživné na svojho syna v sume okolo 600,- € .

Správa ÚPSVaR Rož¨ľava  zo  04.01.2013 potvrdzuje tvrdenie  XXXXX o jeho registrácii od 24.01.2011 do 04.01.2013 ako záujemcu o prácu a od marca 2011  ako poberateľa  dávky v hmotnej núdzi  od 62,50 ,- € do 125,57 ,- €. 

 Z faktografického materiálu zabezpečeného v prípravnom konaní je evidentná snaha obvineného, v medziach svojich sociálnych i ekonomických možností, plniť základnú rodičovskú povinnosť voči jeho maloletému potomkovi, pričom za trestne stíhaný čas objektívne nezaplatil 380,54 ,-€.  

Vzhľadom na konštatované fakty považujem aplikáciu ustanovenia § 215 ods. 1 písm. b/ Trestného poriadku za primeranú, majúcu objektívnu oporu v dôkaznom aparáte. Preto som rozhodol o zastavení trestného stíhania ako to deklaruje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor